open-index/open-wikipedia-markdown huggingface dataset:
Dove-palkinto

**GMA Dove-palkinto** (, ) on kristillisen musiikin ja gospel-musiikin vuosittain jaettava palkinto, joka myönnettiin ensimmäisen kerran vuonna 1969. Palkinnon myöntää Gospel Music Association. Palkinnot jaetaan vuosittain gaalassa. Nimetyt kappaleet edustavat erilaisia musiikkityylejä, kuten esimerkiksi urbaania, gospelia, ylistysmusiikkia, latinalaista, poppia, rockia tai hip-hopia.

## Historia
### Gospel Music Association
Gospel Music Association on perustettu vuonna 1964. Järjestön toimii katto-organisaationa kristillisen ja gospel-musiikkiteollisuuden artistien ja ammattilaisten parissa. Järjestön piiriin kuuluvat Dove-palkinnon lisäksi GMA-säätiö sekä GMA Gospel Music Hall Of Fame.

### Palkinnon historia
Dove-palkinto jaettiin ensimmäisen kerran pienessä kokoontumisessa Memphisin Peabody-hotellissa, eteläisen gospelin kappaleelle vuonna 1969. Vuosien aikana *Dove Awards* on kasvanut arvostetuksi tapahtumaksi. Ensimmäisen Dove-palkinnon luonnoksen laskevista kyyhkysistä on suunnitellut Bob McConnell. Samaa mallia kyyhkypatsaasta käytetään palkintona yhä edelleen.

## Palkinto
Dove-palkinto on noin 25 senttimetriä korkea ja painaa noin 1,35 kilogrammaa. Palkinnon on suunnitellut Benson Recordsin Bob McConnell. Ensimmäinen Dove-palkinto myönnettiin Dwayne Friendille parhaan gospel-soittajan kategoriassa vuonna 1969. Kuuden kuukauden aikana palkintoja valmistetaan 150 kappaletta.

### Kategoriat
#### Yleiset
* Vuoden laulun Dove-palkinto
* Vuoden lauluntekijän Dove-palkinto
* Vuoden laulajan Dove-palkinto
* Vuoden yhtyeen Dove-palkinto
* Vuoden artistin Dove-palkinto
* Vuoden uuden artistin Dove-palkinto
* Vuoden tuottajan Dove-palkinto

## Lähteet
Vesa Vainio (pesäpalloilija)

**Vesa Vainio** (s. 10. maaliskuuta 1964 Alajärvi) on suomalainen pesäpalloilija. Vainio edusti pääsarjaurallaan kasvattajaseuraansa Alajärven Ankkureita, Hyvinkään Tahkoa, Vaasan Mailaa, Siilinjärven Pesistä ja Loimaan Palloilijoita. Alajärven Ankkureissa pelatessaan Vainio saavutti kaksi SM-kultaa kaudella 1988 ja kaudella 1989 sekä kaksi SM-pronssia kaudella 1984 ja kaudella 1992. Vainio pelasi urallaan kolme Itä-Länsi-ottelua vuosina 1989, 1990 ja 1992. Hän pelasi ulkokentällä ykkösvahtina. Vainio pelasi urallaan Pesäpallon SM-sarjassa ja Superpesiksessä yhteensä 368 runkosarjaottelua. Näissä hän löi 22 kunnaria ja 296 tavallista juoksua, toi 218 juoksua ja keräsi 1483 kärkilyöntiä. Vainio pelasi urallaan 63 ylemmän loppusarjan ottelua. Näissä hän löi 34 tavallista juoksua, toi 26 juoksua ja keräsi 216 kärkilyöntiä. Vainio pelasi urallaan kuusi alemman loppusarjan ottelua. Näissä hän löi neljä tavallista juoksua, toi neljä juoksua ja keräsi 20 kärkilyöntiä.

## Lähteet
Sanestebaninpeurahiiru

**Sanestebaninpeurahiiru** (*Peromyscus stephani*) on Meksikossa elävä äärimmäisen uhanalainen jyrsijä.

Sanestebaninpeurahiirulla on lyhyt häntä ja isot takajalat. Selkäpuoli ja häntä ovat harmahtavan kellanruskeat, vatsapuoli valkoinen. Painoa on 16–25 grammaa.

Sanestebaninpeurahiirua on tavattu vain Kalifornianlahdella sijaitsevalla noin 42 neliökilometrin kokoisella San Estebanin saarella. Saarella leviävät kissat ja rotat ovat vaikuttaneet sen uhanalaisuuteen.

## Lähteet
Santacatalinanpeurahiiru

**Santacatalinanpeurahiiru** (*Peromyscus slevini*) on Meksikossa elävä äärimmäisen uhanalainen jyrsijä.

Santacatalinanpeurahiiru on keskikokoinen peurahiiru. Se poikkeaa muista saman suvun lajeista väriltään, joka on punaruskean sävyinen. Takajalat ovat vaalean kanelinruskeat, etujalat kermanvaaleat.

Santacatalinanpeurahiirua on tavattu Kalifornianlahdella sijaitsevalla Santa Catalinan saarella, sekä Baja Californian osavaltiossa Meksikossa. Se joutuu kilpailemaan elintilasta kahden samansukuisen lajin, kaktuspeurahiirun (*Peromysucs eremicus*) ja aiemmin sen alalajina pidetyn *Peromyscus fraterculusin* kanssa.

## Lähteet
Natalia Bukowiecka

**Natalia Bukowiecka** (o.s. **Kaczmarek**, s. 17. tammikuuta 1998) on puolalainen pikajuoksija ja olympiavoittaja. Bukowiecka on 400 metrin juoksun Euroopan-mestari ja MM-mitalisti ja saavuttanut lisäksi useita arvokisamitaleja 4&nbsp;×&nbsp;400&nbsp;metrin viestissä. 

Bukowiecka juoksi vuonna 2018 alkuerissä Puolan 4&nbsp;×&nbsp;400&nbsp;metrin joukkueissa, jotka saavuttivat toisilla kokoonpanoilla loppukilpailuissa kultaa Berliinin EM-kilpailuissa ja hopeaa Birminghamin MM-hallikilpailuissa. Hän voitti alle 23-vuotiaiden EM-kilpailuissa 2019 Euroopan-mestaruuden 400 metrillä ajalla 52,34 ja 4&nbsp;×&nbsp;400&nbsp;metrin viestissä. Vuonna 2021 hän saavutti pitkässä viestissä pronssia Toruńin sisäratojen EM-kilpailuissa ja hopeaa IAAF World Relays -kilpailuissa.

Bukowiecka voitti olympiakultaa vuonna 2021 järjestetyissä Tokion olympialaisissa 4&nbsp;×&nbsp;400&nbsp;metrin sekajoukkuekilpailussa, jossa hän juoksi loppukilpailussa Puolan joukkueessa. Hän saavutti myös hopeaa samoissa olympialaisissa naisten 4&nbsp;×&nbsp;400&nbsp;metrin viestissä. 400 metrin kilpailussa hän jäi välieriin ajalla 50,79. Belgradin MM-hallikilpailuissa 2022 hän sai 4&nbsp;×&nbsp;400&nbsp;metrin viestissä pronssia ja karsiutui 400 metrin välierissä. Eugenen MM-kilpailuissa 2022 hän karsiutui 400 metrin välierissä. Münchenin EM-kilpailuissa 2022 hän saavutti 400 metrillä hopeaa ajalla 49,94 ja kuului Puolan hopeajoukkueeseen pitkässä viestissä. Budapestin MM-kilpailuissa 2023 hän saavutti 400 metrillä hopeaa ajalla 49,57.

Bukowiecka saavutti IAAF World Relays -kilpailuissa 2024 hopeaa 4&nbsp;×&nbsp;400&nbsp;metrin viestissä. Saman vuoden Rooman EM-kilpailuissa hän voitti kultaa 400 metrillä Puolan ennätysajalla 48,98. Saman vuoden Pariisin olympialaisissa hän saavutti 400 metrillä pronssia ajalla 48,98. Tokion MM-kilpailuissa 2025 hän sijoittui neljänneksi 400 metrillä ajalla 49,27 ja sekajoukkueiden 4&nbsp;×&nbsp;400&nbsp;metrin viestissä sekä viidenneksi naisten 4&nbsp;×&nbsp;400&nbsp;metrin viestissä.

Bukowiecka juoksi 400 metrin ennätyksensä 48,90 Lontoossa heinäkuussa 2024 ja 200 metrin ennätyksensä 22,70 Poznańissa 23. kesäkuuta 2024. Hän on voittanut Timanttiliigan 400 metrin kilpailun Firenzessä, Chorzówissa ja Monacossa 2023. Puolan-mestaruuden hän on voittanut ulkoradoilla 200 metrin juoksussa 2023 ja 2025 sekä 400 metrillä 2021, 2022, 2023 ja 2024 sekä sisäradoilla 400 metrillä 2023.

Bukowiecka avioitui kuulantyöntäjä Konrad Bukowieckin kanssa syyskuussa 2024.

## Lähteet ja huomautukset
Amba Aradamin taistelu

**Amba Aradamin taistelu** oli toisen Italian–Etiopian sodan aikainen taistelu Amba Aradamin vuoren alueella Etiopiassa 10. – 19. helmikuuta 1936. Taistelu päättyi italialaisten voittoon ja etiopialaisten huomattaviin tappioihin.

## Tausta
Amba Aradam on tasahuippuinen vuori strategisesti tärkeällä paikalla Mekelen kaupungin koillispuolella pohjoisella Etiopian ylängöllä. Etiopian sotaministeri *ras* Mulugeta Yeggazu oli keskittänyt noin 35&nbsp;000–40&nbsp;000 sotilasta Amba Aradamiin. Etiopialaisilla oli sotilaiden lisäksi 400 konekivääriä, 10 tykkiä ja muutamia ilmatorjuntatykkejä.

Amba Aradamiin hyökkääviä italialaisia komensi Pietro Badoglio. Hyökkäykseen osallistui viisi divisioonaa; kolme italialaisesta 1. armeijakunnasta ja kaksi 3. armeijakunnasta. Italialaisilla oli lisäksi kaksi divisioonaa reservissä. Hyökkäystä edelsi ilmavoimien ja tykistön tulivalmistelut alkaen 4. helmikuuta. Lentokoneita oli noin 170 ja tykkejä 280. Italian ilmavoimat myös valokuvasivat etiopialaisten puolustuslinjat tarkasti, jolloin havaittiin etiopialaisten asemien olevan murrettavissa heidän selustastaan etelässä.

## Taistelu
Italialaisten hyökkäys alkoi 10. helmikuuta 1936. Hyökkäys toteutettiin pihtiliikkeenä. Italialaiset etenivät Calaminon tasangon yli Gabatjoen vasemmalle rannalle. Mulugeta tajusi italialaisten liikkeen vasta 12. helmikuuta. Etiopialaiset ryhtyivät hyökkäykseen italialaisten mustapaitojen divisioonaa vastaan, mutta kaksi muuta divisioonaa jatkoivat pihtiliikettä. Dessiessä komentopaikkaansa pitänyt keisari Haile Selassie määräsi *ras* Kassan tekemään vastahyökkäyksen näitä divisioonia vastaan, mutta jostain syystä viesti ei saapunut ajoissa perille.

Amba Aradam oli saarrettu aamuun 15. helmikuuta mennessä. Etiopialaiset tekivät turhaan useita hyökkäyksiä alas vuoren länsirinnettä. Taistelu oli käytännössä ohi saman päivän iltaan mennessä, mutta virallisesti vasta 19. helmikuuta. Osa etiopialaisista oli päässyt pakenemaan aukosta italian 1. ja 3. armeijakunnan välistä. *Ras* Mulugeta oli paennut 16. helmikuuta. Poliittisista syistä italialaiset mustapaidat saivat kunnian nostaa Italian lipun Amba Aradamin huipulle.

## Seuraukset
Italialaiset jahtasivat pakenevia etiopialaisia 17.–19. helmikuuta. Italian ilmavoimat tekivät iskuja pudottaen 396 tonnia pommeja ja käyttäen 30&nbsp;000 konekiväärin panosta. *Ras* Mulugeta sai surmansa oromo-*[[Shifta|shiftojen]]* iskussa 27. helmikuuta. Etiopialaisten tappiot olivat noin 6&nbsp;000 kaatunutta ja lähes 12&nbsp;000 haavoittunutta. Italialaisten tappiot olivat yhteensä 36 upseeria, 621 italialaista sotilasta ja 145 askaria.

## Lähteet
Dubti

**Dubti** on kaupunki Etiopian Afarin osavaltiossa. Sen asukasluku oli vuoden 2007 väestönlaskennan mukaan 14&nbsp;715.

## Maantiede
Dubti sijaitsee Etiopian Afarin osavaltiossa alueella 1 (*Zone 1*). Kaupungin korkeus merenpinnasta on 378 metriä.

## Historia
Dubti sai alkunsa 1960-luvulla. Vuonna 1960 Mitchell Cotts -yhtiö ja Etiopian valtio sopivat puuvillan viljelyn aloittamisesta Dubtin alueella. Vuonna 1968 viljeltyä aluetta oli 6&nbsp;000 hehtaaria. Viljelmien yhteyteen rakennettiin kylä. Etiopian Derg-sotilashallinnon aikana alueella käytiin taisteluja hallinnon ja opposition joukkojen välillä. Paikalla oli hallinnon joukkojen tukikohta, johon iskivät ajoittain esimerkiksi Afarin vapautusrintama ja Eritrean kansan vapautusrintama. Etiopian sisällissodan jälkeen kaupungin yhteydessä on edelleen ollut Etiopian ilmavoimien tukikohta.

## Väestö
Dubtin asukasluku oli Etiopian vuoden 2007 väestönlaskennan mukaan 14&nbsp;715. Laajemman *weredan* eli piirikunnan asukasluku oli 32&nbsp;940.

## Lähteet
Albréda

**Albréda** oli ranskalainen kauppa-asema Gambiajoella vuosina 1681–1857.

Ranskalainen Senegalin kauppakomppania perusti Albrédan kauppa-aseman vuonna 1681. Se sijaitsi Gambiajoen pohjoisrannalla brittien James Islandia vastapäätä.

Pieni linnoitettu kauppa-asema hävitettiin useita kertoja ranskalaisten ja brittien välisissä sodissa. Sen kautta vietiin orjien lisäksi myös paljon elintarvikkeita Goréen saarelle. Britteihin verrattuna Albrédan kaupankäynti oli kuitenkin vähäistä. Ranskalaiset luopuivat omistuksestaan vuonna 1857 vastineeksi oikeuksista Portendickin satamaan nykyisessä Mauritaniassa.

Nykyään Albreda on pieni jokisatama Upper Niumin piirikunnassa. Vuonna 2013 kylässä oli 1&nbsp;400 asukasta. Siellä on pieni museo, joka esittelee lähinnä orjakaupan historiaa.

## Lähteet
Vuoden laulun Dove-palkinto

**Vuoden laulun Dove-palkinto** on parhaalle kappaleelle jaettava Dove-palkinto. Palkinto on jaettu joka vuosi vuodesta 1969 lähtien.

## Voittajat

## Lähteet
Vuoden lauluntekijän Dove-palkinto

**Vuoden lauluntekijän Dove-palkinto** on parhaalle laulunkirjoittajalle jaettava Dove-palkinto. Palkinto on jaettu joka vuosi vuodesta 1969 lähtien.

## Voittajat

## Lähteet
Hannu-Pekka Korpi

**Hannu-Pekka Korpi** (s. 1982) on suomalainen ravivalmentaja ja -ohjastaja.

Hannu-Pekka Korven valmentamista hevosista Suuren Suomalaisen Derbyn finaalissa ovat kilpailleet vuonna 2020 Quickatore ja 2021 Ava Di Emelin. Oman valmennustoimintaan Hannu-Pekka Korpi keskittyi helmikuussa 2021. Hän valmentaa hevosia isänsä, menestyneen ravivalmentajan ja -ohjastajan Pekka Korven tallialueella vuokralla. Aiemmin Hannu-Pekka Korpi työskenteli Pekka Korven yrityksessä, jolloin hänellä oli muutamia omia valmennettavia.

Myös Hannu-Pekka Korven veli Janne Korpi työskentelee ravialalla.

## Lähteet

## Aiheesta muualla
Saaripeurahiiru

**Saaripeurahiiru** (*Peromyscus interparietalis*)	on Meksikossa elävä äärimmäisen uhanalainen jyrsijä.

Saaripeurahiiru on jaetaan joskus kolmeen alalajiin, toiset tutkijat taas pitävät sitä kaktuspeurahiirun (*Peromysucs eremicus*) alalajina.

Saaripeurahiiru on keskikokoinen peurahiiru. Selän karva on kellanruskeaa, karvojen kärjet ovat mustanruskeat, joten yleiskuva on harmahtavan läikikäs. Vatsapuoli on kellanvaalea. Häntä on pidempi kuin pää ja vartalo yhteensä. Häntä on yleensä päältä punaruskea, alta vaalea.

Saaripeurahiirua tavataan kolmella Kalifornianlahden pohjoisosan saarella: Salsipuedes, Las Animas ja San Lorenzo.

## Lähteet
Vuoden yhtyeen Dove-palkinto

**Vuoden yhtyeen Dove-palkinto** on parhaalle yhtyeelle jaettava Dove-palkinto. Palkinto on jaettu joka vuosi vuodesta 1969 lähtien.

## Voittajat
### Vuoden miesyhtye ja vuoden sekayhtye

### Vuoden yhtye

## Lähteet
Ingrid Almqvist

**Ingrid Margareta Almqvist** (10. lokakuuta 1927 Göteborg – 9. marraskuuta 2017 Göteborg) oli ruotsalainen keihäänheittäjä ja käsipalloilija.

Almqvist kilpaili urallaan kolmissa kesäolympialaisissa: Lontoossa 1948 hän sijoittui kymmenenneksi, Melbournessa 1956 viidenneksi ja Roomassa 1960 14:nneksi karsiutuen ensimmäisenä loppukilpailusta. Hän osallistui myös vuosien 1950, 1954 ja 1958 EM-kilpailuihin. Almqvistin ennätys oli vuonna 1964 heitetty 52,32 metriä. Hän voitti yhteensä 15 Ruotsin mestaruutta (1947, 1949–1952, 1954–1958 ja 1960–1964) ja heitti 16 kertaa Ruotsin ennätyksen. Käsipallossa Almqvist pelasi 1950-luvulla Ruotsin maajoukkueessa 11 ottelua, ja hän oli myös kansallisen tason miekkailija. Almqvist kuoli Göteborgissa 90-vuotiaana 9. marraskuuta 2017.

## Lähteet
* 
* Profiili Ruotsin olympiakomitea 

### Viitteet

## Aiheesta muualla

*
Adama

**Adama** (entinen **Nazret**, joskus myös **Hadama**) on kaupunki Etiopian Oromian osavaltiossa. Sen asukasluku oli vuoden 2007 väestönlaskennan mukaan 220&nbsp;212.

## Maantiede

Adama sijaitsee Etiopian Oromian osavaltiossa noin 100 kilometriä maan pääkaupunki Addis Abebasta kaakkoon. Alue on ylätasankoa noin 1&nbsp;622 metrin korkeudella. Alue erottaa Ison hautavajoaman Etiopian ylängöstä.

## Historia

Adama ei ole erityisen tunnettu historiastaan. Italialaiset alkoivat viljellä alueella puuvillaa miehityskaudellaan 1930-luvun lopulla. Italialaiset voitettiin toisen maailmansodan aikana ja Etiopian vapautuksen jälkeen Adamaan perustettiin postitoimisto vuonna 1943. Sodan jälkeen paikkakunta sai myös uuden nimen *Nazret* Nasaretin mukaan. Nimenvaihdos oli osa laajempaa kampanjaa kristillistää vanhempia oromonimiä. 1950-luvulla kaupunkia ympäröivä alue oli Etiopian huomattavinta puuvillan kasvatusaluetta. Itse kaupunkiin perustettiin 1950- ja 1960-luvuilla useita tehtaita, sairaala ja kouluja. Tehtaita kansallistettiin Etiopian Derg-sotilashallinnon aikana.

Vuonna 1994 silloinen Nazret oli kasvanut Etiopian toiseksi suurimmaksi maakuntakaupungiksi. Kaupungista tehtiin Oromian osavaltion pääkaupunki vuonna 2000. Samalla sille palautettiin sen vanha oromonkielinen nimi Adama. Vuonna 2005 Oromian pääkaupunki päätettiin kuitenkin siirtää Addis Abebaan.

## Talous ja liikenne
Adama sijaitsee tärkeällä rautatie- ja maantieliikenteen solmukohdalla. Kaupunki on yksi Addis Abeba – Djibouti -radan asemista ja sen kautta kulkee tärkein tie Addis Abebasta Dire Dawaan.

Adama on yksi Etiopian tärkeimmistä nautakarjan kokoamispaikoista. Kaupungin lähellä sijaitsee suuri sokeritehdas. Kaupunkiin suuntautuu matkailua etenkin Etiopian pääkaupunki Addis Abebasta. Kaupungissa onkin useita hotelleja ja myös lähellä sijaitsevan Soderen kuumat lähteet ovat suosittu matkailukohde.

## Väestö

Adaman asukasluku oli Etiopian vuoden 2007 väestönlaskennan mukaan 220&nbsp;212. Vuonna 2001 asukasluku oli noin 157&nbsp;200, vuonna 1994 127&nbsp;842, vuonna 1987 82&nbsp;725, vuonna 1975 59&nbsp;176 ja vuonna 1967 27&nbsp;812.

Suurin osa Adaman asukkaista kuuluu Etiopian ortodoksiseen kirkkoon.

## Lähteet
The Imperials

**The Imperials** on vuonna 1964 perustettu kristillinen pop- ja country-yhtye. Imperials on julkaissut yli neljäkymmentä levyä ja saanut useita Grammy-palkintoja. Imperials on esiintynyt yli 20 maassa. Imperials toimi Elvis Presleyn taustayhtyeenä toukokuusta 1966 kesäkuuhun 1971. Elviksen kanssaa yhtye äänitti kaksi Grammyn saanutta gospel-äänitettä: How Great Thou Art ja He Touched Me. Yhtye esiintyy myös Elviksen elämästä kertovassa dokumenttielokuvassa.

The Imperials on vieraillut Suomessa mm. Finlandia-talossa vuosina 1974 ja 1975. Jälkimmäinen konsertti esitettiin TV1:n Iltatähti-ohjelmassa. Vuonna 2012 Imperials esiintyi Keuruulla ja Helsingissä.

## Palkinnot ja huomionsoitukset
* GMA Gospel Music-kunniagallerian jäsen (1998)

### Dove-palkinto

## Lähteet
Evert Nyberg

**John Evert Nyberg** (28. helmikuuta 1925 Göteborg – 17. elokuuta 2000 Göteborg) oli ruotsalainen kestävyysjuoksija.

Nyberg voitti 10&nbsp;000 metrillä EM-pronssia Oslossa 1946. Hän kilpaili urallaan kolmissa kesäolympialaisissa: Lontoossa 1948 hän keskeytti 5&nbsp;000 metrin loppukilpailussa, ja maratonilla hän sijoittui Melbournessa 1956 kahdeksanneksi sekä Roomassa 1960 58:nneksi. Ruotsin mestaruuksia Nyberg voitti useita.

## Lähteet
* 
* Profiili Ruotsin olympiakomitea 

### Viitteet

## Aiheesta muualla

*
Koivulahti (kylä)

**Koivulahti** (), myös **Koivulahden kirkonkylä** (), on kylä sekä taajama Mustasaaressa Pohjanmaan maakunnassa. Kylä oli ennen 1. tammikuuta 1973 tapahtunutta kuntaliitosta Koivulahden kunnan keskus. Koivulahti liittyi Mustasaareen yhdessä Björköbyn, Raippaluodon ja Sulvan kuntien kanssa.

Koivulahden kylä sijaitsee valtatie 8:n varrella. Kylästä valtatietä pitkin lounaaseen pääsee Vaasan keskustaan, jonne on vähän alle 14 kilometriä matkaa. Lähistön kyliä ovat Västerhankmo pohjoisessa, Koskö luoteessa ja Kuni idässä.

Kylä muodostaa oman taajamansa. Vuoden 2019 taajamarajauksessa Koivulahden taajamassa asui 1 763 ihmistä. Se on Mustasaaren taajamista asukasmäärältään toiseksi suurin heti Vaasan keskustaajaman jälkeen. Vuoden 1970 taajamarajauksessa Koivulahden kirkonkylässä oli 308 asukasta.

## Palvelut
Koivulahdessa on kaksi päivittäistavarakauppaa, K-Market ja Sale. Kylän lapset saavat ruotsinkielistä perusopetusta Koivulahden koulukeskuksessa (*Kvevlax lärcenter*), jonka yhteydessä toimii myös esikoulu. Koulukeskuksen läheisyydessä on kirjasto. Kylässä on Koivulahden Säästöpankin toimipiste.

Vuonna 2011 kylään perustettu Aroma Bageri & Konditori voitti *[[Suomen paras leipomo]]* -televisiosarjan ensimmäisen tuotantokauden. Sittemmin Aroma on avannut kaksi toimipistettä Vaasaan, yhden keskustaan ja toisen Kivihakaan.

## Kuvia Koivulahdesta

Tiedosto:Koivulahti Church 20190603.jpg | Koivulahden kirkko.


## Lähteet
Severi Tikkakoski

**Severi Tikkakoski** (s. 2000) on suomalainen pesäpalloilija. Tikkakoski edustaa Superpesiksessä pelaavaa Manse PP:tä. Hänellä on sopimus Manse PP:n kanssa kauden 2024 loppuun saakka. Tikkakosken kasvattajaseura on Veteli Pesis. Hän pelaa sisäpelissä etenijänä tai vaihtajana ja ulkopelissä etukentällä. Tikkakoski valittiin ensimmäiseen Itä-Länsi-otteluunsa vuonna 2024, Tikkakoski on voittanut Superpesiksen etenijäkuninkuuden kaudella 2024 ja kaudella 2025. Tikkakoski on pelannut urallaan kolme Superpesiksen runkosarjaottelua. Näissä hän on lyönyt yhden tavallisen juoksun, tuonut kaksi juoksua ja kerännyt viisi kärkilyöntiä. Lisäksi Tikkakoski on pelannut urallaan 30 Ykköspesiksen runkosarjaottelua Kannuksen Uran joukkueessa. Tilastot päivitetty 4. syyskuuta 2021.

## Lähteet
Thomas Nilsson

**Thomas Hilt Nilsson** (9. huhtikuuta 1926 Ljungby – 18. marraskuuta 2014 Kalmar) oli ruotsalainen kestävyysjuoksija.

Vuonna 1956 Nilsson voitti Košicen maratonin ja sijoittui Melbournen olympiamaratonilla yhdeksänneksi. EM-kilpailuissa Nilsson sijoittui 10&nbsp;000 metrillä yhdeksänneksi vuonna 1954 ja maratonilla 12:nneksi vuonna 1958. Ruotsin-mestaruuskilpailuista hän voitti muun muassa 10&nbsp;000 metrillä kultaa vuonna 1953 ja maratonilla kultaa vuonna 1956.

## Lähteet
* 
* Profiili Ruotsin olympiakomitea 

### Viitteet

## Aiheesta muualla
*
Kapinnyppyheinä

**Kapinnyppyheinä** (*Ehrharta calycina*) on eteläafrikkalainen heinälaji. Se on monivuotinen ja mätästävä, kasvaa yleensä 30–75 senttimetrin, mutta jopa 180 cm korkuiseksi. Lehdet ovat punasävyisiä, 7–20 cm pitkiä ja 2–7 millimetriä leveitä. Kukinto on 10–15 cm pitkä röyhy. Tähkylät ovat 5–8 mm pitkiä, varrettomia tai lyhyen varren päässä. Tähkylässä on yksi fertiili ja kaksi steriiliä kukkaa.

Laji kasvaa alun perin Etelä-Afrikassa ja Namibiassa. Sitä on viety muualle rehukasviksi ja eroosion torjuntaan, jolloin se on osoittautunut liian leviämiskykyiseksi ja kestäväksi. Levinneenä vieraslajina kapinnyppyheinää esiintyy mm. Yhdysvalloissa, Intiassa, Australiassa, Espanjassa ja Portugalissa. Heinä kuuluu nykyään Euroopan unionin haitalliseksi säädettyjen vieraslajien luetteloon.

## Lähteet

## Aiheesta muualla
* Suomen Lajitietokeskus: Kapinnyppyheinä (''Ehrharta calycina'')
Arnold Vaide

**Arnold Vaide (vuoteen 1940 Weidebach)** (17. huhtikuuta 1926 Salla, Viro – 5. kesäkuuta 2011 Halmstad) oli virolaissyntyinen, Ruotsia edustanut kestävyysjuoksija.

Vaide pakeni Ruotsiin Neuvostoliiton miehittäessä Viron vuonna 1944. Hän edusti Ruotsia kesäolympialaisten maratonilla kahdesti: Melbournessa 1956 hän sijoittui 11:nneksi ja Roomassa 1960 21:nneksi. Lisäksi hän edusti vuoden 1958 Tukholman EM-kisoissa Ruotsia sijoittuen maratonilla seitsemänneksi. Vuosina 1958 ja 1960 hän oli myös Ruotsin maratonmestari. Hän oli ensimmäinen virolainen, joka alitti maratonilla 1920-luvun olympiamitalisti Jüri Lossmannin huippuajan.

Vaide oli myös aktiiuvi híihtäjä ja osallistui mm. Vaasahiihtoon vuodesta 1949 19 kertaa. Parhaaksi sijoitukseksi tuli vuoden 1956 27. sija. 

Arnold Vaide työskenteli 36 vuotta Halmstadissa liikuntatilojen työnjohtajana ja urheilukeskuksen johtajana. Hän työskenteli myös jalkapallovalmentajana. 

## Lähteet
* 
* Profiili Ruotsin olympiakomitea 

### Viitteet

## Aiheesta muualla
*
Tuomaanpuisto

**Tuomaanpuisto** () on puisto Turun I kaupunginosassa, vanhalla Turun kasarmialueella. Se rakennettiin alun perin 1800-luvulla kasarmin upseerikerhon ja sairaalan edustalle. Turun kasarmin siirryttyä Turun yliopiston käyttöön 1970-luvulla Tuomaanpuistoa uudistettiin ja raivattiin merkittävästi.

Turun kasarmin alue tunnettiin historiallisesti 1300-luvulta lähtien Piispanpeltona, sillä se oli piispan viljelysmaata. Kasarmin puistona tunnettu puisto nimettiin virallisesti Tuomaanpuistoksi vuonna 1953 Suomen piispa Tuomaan mukaan.

Puistossa sijaitsevat vuonna 1966 paljastettu Rumpalit-veistos sekä vuonna 2001 pystytetty toisinto Lotta Svärd -patsaasta. Puistossa sijaitsi pitkään myös Turun suurin puu, Suomen suurimpiin lukeutunut tsaarinpoppeli, kunnes se tuhoutui myrskyssä vuonna 2016. Puun rungosta tehtiin puinen taideteos, jonka uskotaan kestävän noin 10 vuotta. Vuonna 2008 puun ympärysmitta oli 670 senttimetriä.

## Lähteet

## Aiheesta muualla
Juabin piirikunta

**Juabin piirikunta** () on Yhdysvaltojen Utahin osavaltiossa sijaitseva piirikunta. Sen väkiluku oli 11&nbsp;786 vuonna 2020. Piirikunnan hallintokeskus on Nephin kaupunki. Piirikunta perustettiin 3. maaliskuuta 1852.

## Lähteet

## Aiheesta muualla
Pirkka Aalto

**Pirkka Teemu Sakari Aalto** (s. 23. toukokuuta 1969 Espoo) on suomalainen kristillisdemokraattinen poliitikko, Kemijärven kaupunginvaltuutettu ja Suomen Kristillisdemokraattien varapuheenjohtaja kaudella 2021–2023. Aalto työskentelee peruskoulussa biologian ja maantieteen lehtorina ja on koulutukseltaan filosofian maisteri. Aalto on valittu vuoden lappilaiseksi opettajaksi vuonna 2011.

## Näkemykset
Aalto on kertonut haluavansa nostaa luonto- ja ympäristöasiat näkyvämpään rooliin puolueessa.

## Varhainen elämä ja opinnot
Aalto on viettänyt lapsuutensa ja nuoruutensa Espoon Olarissa. Alakoulussa Aalto liittyi lintutieteelliseen yhdistykseen. Aalto oli kouluaikoina mukana myös koulun luontokerhossa. Aalto on opiskellut biologiaa Oulun yliopistossa.

## Ura
### Luonnonsuojelu
Aalto on toiminut luontoaiheisessa järjestötoiminnassa mm. BirdLife Suomen hallituksessa, edustajistossa sekä lintutieteellisten paikallisyhdistysten puheenjohtajistossa. Aalto on palkittu BirdLife Suomen ja Suomen luonnonsuojeluliiton hopeisilla ansiomerkeillä. Aalto on palkittu *Vuoden bongari*-arvonimellä.

### Kuntapolitiikka
Aalto on toiminut Enontekiön ja Kemijärven kunnanvaltuustoissa sekä puheenjohtajistossa. Aalto on toiminut myös Kemijärven kaupunginhallituksessa, Itä-Lapin kuntayhtymän hallituksessa, Lapin liiton tarkastuslautakunnassa, Kemijärven kirkkovaltuustossa sekä kasvatustoimikunnassa. Suomen Kristillisdemokraateissa Aalto on toiminut puoluehallituksessa, puoluevaltuustossa ja Lapin piirin puheenjohtajana.

## Lähteet
* 

### Viitteet
UK Health Security Agency

**UK Health Security Agency** (UKHSA) on huhtikuussa 2021 aloittanut, lokakuussa 2021 täysin operatiivisesti toimiva, ulkoisiin terveysuhkiin varautuva, niitä ehkäisevä ja uhkiin vastaava, erityisesti Englannin kansanterveyslaitos. UKHSA on hallinnollisesti Ison-Britannian terveys- ja sosiaaliministeriön () alainen tutkimuslaitos ja terveysviranomainen. Se toimii aktiivisesti myös Skotlannin, Walesin ja Pohjois-Irlannin kansanterveysviranomaisten kanssa. 

UKHSA muodostettiin koronapandemian kokemusten seurauksena yhdistämällä Englannin aiempaan kansanterveyslaitokseen (Public Health England, PHE) julkisen terveyspalvelun testaus- ja jäljitystoiminnot (NHS Test and Trace, myös mobiilisovellus) ja kansallinen neuvoa-antava bioturvallisuuskeskus (Joint Biosecurity Centre). Samassa yhteydessä Britannian terveyden ja sosiaalihuollon ministeriöön perustetaan uusi terveyden edistämiseen keskittynyt yksikkö (Office for Health Promotion), jota johtaa hallituksen neuvonantajana toimiva terveysjohtaja (Chief Medical Officer).

Tarkempi kuvaus UKHSA:n organisaatiosta ja toiminnoista julkaistaan syksyllä 2021. 

Esimerkiksi lääketieteellisessä BMJ -julkaisussa on esitetty kriittisiä kannanottoja organisaariomuutokseen ja sen vaikutuksiin.

## Lähteet

## Aiheesta muualla
* UK Health Security Agency (kotisivusto)  (gov.uk)
* Number of coronavirus (COVID-19) cases and risk in the UK  (gov.uk)
* PHE: Total UK cases COVID-19 Cases Update (esiintymiskartta ja tilasto terveydenhoitoalueittain)  (gov.uk)
* Covid: Antibody tests offered to public for first time (22.8.2021)  (bbc.com)
Parabellum

**Parabellum** tarkoittaa seuraavia asioita:
* 7,65×21 mm Parabellum, patruunatyyppi
* 9×19 mm Parabellum, patruunatyyppi
* Parabellum P08 eli Luger, saksalainen itselataava pistooli
* 9mm Parabellum Bullet, japanilainen rockyhtye
* *[[John Wick: Chapter 3 – Parabellum]]*, yhdysvaltalainen toimintaelokuva vuodelta 2019
* *[[Parabellum (albumi)|Parabellum]]*, Yngwie Malmsteenin albumi vuodelta 2021

## Katso myös
* Si vis pacem, para bellum
I Heard Mingus

__NOTOC__
**I Heard Mingus** on trumpetisti Ted Cursonin vuonna 1980 julkaistu albumi.

## Kappaleet
Kaikki kappaleet Ted Curson, ellei toisin mainita. 
### A-puoli
#
#

### B-puoli
#
#

## Kokoonpano
*Ted Curson - trumpetti, flyygelitorvi, piccolo trumpetti, lyömäsoittimet
*Mike Morgenstern - baritonisaksofoni (raidat: A2, B2)
*Adam Nussbaum - rummut
*Mike Richmond - basso
*Ryo Kawasaki - kitara
*Montego Joe - lyömäsoittimet (raidat: A2, B2)
*Jim McNeely - piano
*Bill Saxton - tenorisaksofoni

## Arvostelut
* Allmusic: 

## Lähteet
* ''I Heard Mingus'' discogs.com -sivustolla

### Viitteet
Jere Haapalainen

**Jere Julius Haapalainen** (s. 30. heinäkuuta 2004 Tampere) on suomalainen yleisurheilija. Hän edustaa Tampereen Pyrintöä ja häntä valmentaa Juha Lehto.

Haapalainen saavutti Kalevan kisoissa 2021 pronssia 400 metrin aitajuoksussa ennätyksellään 52,69 s. Lahden Kalevan kisoissa 2023 hän voitti 400 m aitajuoksussa SM-kultaa ennätysajallaan 50,06, joka oli samalla alle 20-vuotiaiden Suomen ennätys. Kalevan kisoissa 2025 hän sai hopeaa. Sisäratojen SM-kilpailuissa hän on saanut hopeaa 300 metrin aitajuoksussa 2022 ennätyksellään 37,64 ja 2024 niin ikään ennätysajallaan 36,06. 400 metrin juoksussa hän sai pronssia 2023 ja viestissä kultaa 2024. Hän on voittanut nuorten sarjoissa Suomen-mestaruuksia 400 ja 800 metrin juoksuissa, 400 metrin aitajuoksussa, kymmenottelussa, viesteissä ja maastojuoksun joukkuekilpailussa. Suomi–Ruotsi-maaottelussa hän on sijoittunut 400 metrin aitajuoksussa parhaimmillaan toiseksi 2023.

Alle 20-vuotiaiden EM-kilpailuissa 2023 Haapalainen voitti kultaa 400 metrin aitajuoksussa ennätyksellään ja nuorten Suomen ennätyksellä 50,02 ja oli mukana kahdeksanneksi sijoittuneessa 4&nbsp;×&nbsp;400&nbsp;metrin viestijoukkueessa. Rooman EM-kilpailuissa 2024 hän karsiutui 400 metrin aitajuoksun alkuerissä ja Bergenin alle 23-vuotiaiden EM-kilpailuissa 2025 välierissä.

## Lähteet
Kalle Olavi Pesonen

**Kalle Olavi Pesonen** (23. heinäkuuta 1914 Rantasalmi – 7. syyskuuta 1993 Helsinki) oli suomalainen juristi, ylijohtaja ja korkeimman hallinto-oikeuden hallitusneuvos.

Pesosen vanhemmat olivat  maanviljelijä Kalle Edvard Pesonen ja Alma Johanna Romo ja puoliso vuodesta 1940 lehtori Maire Mirjam Kyllikki Laiho. Pesonen tuli ylioppilaaksi Jyväskylässä 1932, suoritti ylemmän oikeustutkinnon 1937 ja sai varatuomarin arvon  1941. Hän oli liikevaihtoverokonttorin sihteeri 1941–1946, johtaja 1949–1967 ja ylijohtaja 1967–1969 ja sitten korkeimman hallinto-oikeuden jäsen ja hallintoneuvos 1969–1977. Suomen Lakimiesliiton hallituksen jäsen Pesonen oli 1962–1966 ja puheenjohtaja 1967–1968. Suomalaisen lakimiesyhdistyksen hallituksen jäsen hän oli 1957–1968. Pesonen oli arvostettu verotuksen, erityisesti liikevaihtoveron asiantuntija. Hän vaikutti merkittävästi liikevaihtoverojärjestelmän kehittämiseen, käyttöönottoon ja vakiinnuttamiseen Suomessa. Myös korkeimmassa hallinto-oikeudessa hän keskittyi verotuksellisiin kysymyksiin.

## Lähteet
Arabiansulkahirssi

**Arabiansulkahirssi** (*Cenchrus setaceus*) on harjasheiniin, aiemmin sulkahirsseihin kuuluva monivuotinen heinä. Se on mätästävä ja yli metrin korkuiseksi kasvava. Lehdet ovat 1–2 millimetriä leveitä, karheita. Korret ovat jäykän pystyjä tai kaartuvia, niiden päässä kasvavat enintään 30 cm pitkät tähkämäiset röyhykukinnot. Tähkylät sijaitsevat röyhyn rangalla yhden tai enintään neljän ryhminä. Niiden tyveltä kasvaa jopa 4 cm pitkiä sukasia, jotka ovat tyvestä siirottavan ripsikarvaisia. Tähkylät ovat kaksikukkaisia, niistä alempi on tavallisesti marto.

Arabiansulkahirssin alkuperäinen esiintymisalue sijaitsee Afrikan pohjois- ja itäosasta Arabiaan. Sitä esiintyy vieraslajina eri puolilla maailmaa. Euroopassa sitä esiintyy läntisellä Välimerellä ja Kanariansaarilla. Heinä kuuluu nykyään Euroopan unionin haitalliseksi säädettyjen vieraslajien luetteloon. Sitä on käytetty koristeheinänä, mutta vieraslajina sen viljely ja kauppa on täysin kielletty EU:n jäsenmaissa.

## Lähteet

## Aiheesta muualla
* Suomen Lajitietokeskus: Arabiansulkahirssi (''Cenchrus setaceus'')
Panike

**Panike** on saari ja kylä Mustasaaressa Pohjanmaan maakunnassa. Saari oli osa Raippaluodon kuntaa ennen vuonna 1973 tapahtunutta kuntaliitosta Mustasaaren kanssa. Saari kuuluu Söderuddenin saaristoon. Panikeen pääsee autolla yhdystieltä 7245 erkanevan *Panikentien* ansiosta joka kulkee saaren lävitse.

Panike tiedetään parhaiten 12 kilometrin pituisesta Björköby–Panike vaellusreitistä. Panikesta reitti kulkee Rönnskäretin ja Slåttskäretin saarten kautta ja päättyy Björköbyn Svedjehamniin. Saarten välillä siirrytään venekuljetuksella.

## Lähteet
Sangam

**Sangam** tarkoittaa muun muassa seuraavia:

* Sangam-kirjallisuus, tamilien klassinen kirjallisuus
* Sangam-kausi, Etelä-Intian historian varhaisin kausi
* ''Sangam'' (elokuva), intialainen elokuva vuodelta 1964
Sangam-kirjallisuus

**Sangam-kirjallisuus** on muinaisten tamilien klassista kirjallisuutta 1. vuosisadalta eaa. noin 200–300 luvulle jaa. Siihen sisältyy kolme antologiaa *Ettuttokai*, *Pattuppāttu* ja *Tolkāppiyam*-kielioppi.

## Lähteet
Yaqub Sanu

**Yaqub Sanu** t. **Sannu** (; 1839 Kairo, Egypti – 1912 Pariisi, Ranska) oli egyptiläinen juutalainen kirjailija. Hän oli Egyptin arabiankielisen teatterin uranuurtaja ja Egyptin satiirisen lehdistön alkuunpanija. Hän kirjoitti 32 arabiankielistä näytelmää, mutta teatteri suljettiin 1872 hänen vallanpitäjiin kohdistamansa kritiikin vuoksi. Hän asui myöhemmin maanpaossa Pariisissa.
## Lähteet

## Aiheesta muualla
Filiph Johansson

**Filiph Alexander Johansson** (s. 22. helmikuuta 1997 Kokkola) on suomalainen pikajuoksija, jonka päämatka on 400 metrin juoksu. Hän edustaa Gamlakarleby Idrottsföreningiä ja häntä valmentaa Thomas Asp.

Johansson saavutti Kalevan kisoissa 2021 pronssia 400 metrillä ajalla 48,29. Aikuisten maaotteluedustuksia hänellä on vuodesta 2015 lähtien.

Johanssonin ennätys 100 metrillä on 10,91 (Lapua 27.7.2021), 200 metrillä 21,69 (Lapua 27.7.2021) ja 400 metrillä 47,59 (Turku 4.8.2021).

## Lähteet
Ildar Wafin

**Ildar Wafin** (s. 1995) on tataaritaustainen suomalainen korumuotoilija. Wafinilla on oma nimikkobrändinsä ja hänen luomuksiaan on nähty muun muassa Jenni Haukion yllä. Wafin valmistui Lontoon Royal College Of Art -taideyliopistosta vuonna 2022. 

## Ura
Wafin luo korunsa käsityönä. Hän pitää korumuotoilussa ihmisen personaalista jälkeä tärkeämpänä kuin koneella tavoiteltua täydellisyyttä. Inspiraation lähteitä on tataarijuurten lisäksi Suomen luonto sekä arkkitehtuuri.

Wafin opiskeli Lahden ammattikorkeakoulun Muotoiluinstituutissa vuosina 2015–2019 ja oli vaihto-oppilaana Milanossa. Vuonna 2022 Wafin valmistui Royal College Of Art -taideyliopistosta ja pääsi työharjoitteluun Louis Vuittonille. Sittemmin Wafin keskittyy omaan nimikkobrändiinsä helsinkiläisessä studiossaan.

Wafin kilpaili Ranskassa Hyèresin muotikilpailun finaalissa vuonna 2018. Wafin osallistui finaaliin tataarinkielisellä korusarjalla nimeltään *Öleşlär*. Sarjaan kuului rannerengas, korvakoruja, sormuksia ja rintakoruja. Materiaaleina oli 18 karaatin kulta, hopea, ruusukvartsit, safiirit ja turmaliinit. Sarjassa käytetty kulta oli perintöä hänen isoisältään. Vaikka voitto meni muualle, mielsi Wafin kilpailun tärkeänä kokemuksena.

Wafinin luomuksia nähtiin Jenni Haukion yllä vuoden 2018 Linnan juhlissa. Vuonna 2024 Jared Leto käytti Wafinin suunnittelemaa Ekiyet-korua yhtyeensä konsertissa.

Vuonna 2024 Wafin suunnitteli Kalevala Korulle malliston, joka "ammentaa inspiraationsa saaristossa kasvavista männyistä, niiden sitkeydestä ja karusta kauneudesta".

Wafin valittiin Finnish Fashion Awards -voittajaksi New Talent -kategoriassa 31.5.2024. Hän sai palkinnon "poikkeuksellisesta lahjakkuudesta, käsityötaidosta sekä siitä, että tuotteet nivovat suunnittelijan tataaritaustan osaksi upeiden korujen tarinoita".

## Yksityiselämä
Wafin on lähtöisin Järvenpäästä ja on viidennen sukupolven tataari Suomessa. Hänen vanhemmillaan Vahit ja Tinet Wafinilla (os. Nisametdin) on Helsingissä Fredrikinkadulla itämaisten mattojen myymälä *Mattocenter*, jossa myös hän itse on työskennellyt. Ildar Wafinilla on kaksi veljeä, Amir ja Kadir.

Tamperelainen liikemies Semiulla Wafin oli Ildarin isän isoisä. Ildarin serkku on muusikko SHIRIN (Shirin Nisametdin), jonka kanssa hän julkaisi vuonna 2025 yhteiskappaleen "Olo Yulnen Tuzane".

## Lähteet

## Aiheesta muualla
* Nettisivut
* Ildar Wafin on Art, Identity, and Inspiration (2024)
Lo vas a olvidar

**Lo vas a olvidar** on yhdysvaltalaislaulaja Billie Eilishin ja espanjalaislaulaja Rosalían yhteistyökappale, joka julkaistiin 21. tammikuuta 2021. Se on osa yhdysvaltalaisen *[[Euphoria (televisiosarja)|Euphoria]]*-televisiosarjan ääniraitaa. Eilishin aikaisemmasta tuotannosta poiketen kappale on laulettu suurimmaksi osaksi espanjaksi. 

Kappaleen ovat kirjoittaneet Eilish, Rosalía, Pablo Díaz-Reixa ja Eilishin veli Finneas, joka on myös tuottanut sen. Kappaleen musiikkivideon on ohjannut Nabil.

## Lähteet

## Aiheesta muualla
*
Joseph Bonomi (vanhempi)

**Joseph Bonomi**, alun perin **Giuseppi Bonomi** (19. tammikuuta 1739 – 9. maaliskuuta 1808), oli italialaissyntyinen englantilainen arkkitehti. Hän muutti vuonna 1767 Englantiin saavutettuaan sitä ennen mainetta Italiassa. Bonomi oli mukana vaikuttamassa siihen, että uusklassinen arkkitehtuuri sai Englannissa niin vahvan jalansijan. Bonomi on arkkitehti Ignatius Bonomin sekä egyptologi ja kuvanveistäjä Joseph Bonomi nuoremman isä.

Bonomi sai arkkitehdin koulutuksensa Roomassa. Hän saapui Englantiin 1767 työskennelläkseen Adamin veljesten kanssa, ja työskenteli sittemmin Thomas Levertonin apulaisena Bedford Squaren rakennustöissä. Bonomi suunnitteli Warwickshiren Packington Hallin (1785–1788) ja St Jamesin kirkon (1789–1790) uusklassiset sisustukset. Bonomi suunnitteli myös pyramidinmuotoisen mausoleumin (1794–1796) Norfolkin Blicklingiin. Bonomi oli lisäksi erittäin suosittu maalaiskartanoiden arkkitehti, ja hänet jopa mainitaan Jane Austenin romaanin Järki ja tunteet luvussa 36.
 Bonomin kuuluisin työ on Roseneathin huvila, jonka hän suunnitteli Argyllin herrtualle. Vuonna 1804 Bonomi nimitettiin Rooman Pietarinkirkon kunnia-arkkitehdiksi.

## Lähteet
*Curl, James Stevens: Dictionary of architecture. Oxford University Press 1999. 
### Viitteet
Eivind Henriksen

**Eivind Henriksen** (s. 14. syyskuuta 1990) on norjalainen yleisurheilija, jonka päälaji on moukarinheitto. Hän saavutti vuodelle 2021 siirretyissä Tokion olympialaisissa hopeaa Norjan-ennätyksellä 81,58. Eugenen MM-kilpailuissa 2022 hän saavutti pronssia tuloksella 80,87.. Samana vuonna hän saavutti pronssia myös Münchenin EM-kilpailuissa tuloksella 79,45. Hän sijoittui neljänneksi Pariisin olympialaisissa 2024 tuloksella 79,18, EM-kilpailuissa viidenneksi vuonna 2018 tuloksella 76,86 ja seitsemänneksi 2024 sekä MM-kilpailuissa kuudenneksi vuonna 2019 tuloksella 77,38, seitsemänneksi 2023 tuloksella 77,06 ja yhdeksänneksi vuonna 2025.

Henriksen on voittanut Norjan-mestaruuden moukarinheitossa vuosina 2010–2022 ja kuulantyönnössä 2021. Hän ylitti moukarissa 70 metriä vuonna 2010 ja 75 metriä vuonna 2012 mutta paransi sen jälkeen ennätystään vasta vuonna 2018.

## Lähteet
Veracruzinpeurahiiru

**Veracruzinpeurahiiru** (*Peromyscus bullatus*) on Meksikossa elävä äärimmäisen uhanalainen jyrsijä.

Veracruzinpeurahiiru on keskikokoinen peurahiiru, joka painaa 20–36 grammaa. Sen korvat ovat isot, ja häntä lyhyempi kuin pää ja vartalo yhteensä. Turkki on selkäpuolelta tumman kellertävä, ja selkää pitkin kuonoon asti kulkee lähes musta raita. Naamapuoli on harmahtava, silmien ympärillä tummat renkaat. Vatsa ja jalat ovat kermanvalkeat.

Veracruzinpeurahiirua on tavattu vain Veracruzin osavaltiosta, Peroten ja El Limonin alueilta. Se elää tasangoilla ja hiekkadyyneillä, joilla kasvaa ruohoa ja varvikkoa.

## Lähteet
Portendick

**Portendick** (*Marsa Jreida*) oli eurooppalainen kauppa-asema ja linnoitus Mauritanian rannikolla 30 kilometriä Nouakchottista pohjoiseen.

Portugalilaiset ja hollantilaiset kutsuivat Trarzan emiraattiin kuulunutta satamaa sen kaarimaisen muodon perusteella nimellä *Porto d’Arco*. Se oli tärkeä arabikumin kauppapaikka, jonka useat eurooppalaiset valtiot yrittivät saada haltuunsa.

Brandenburgin ruhtinaskunta pystytti vuonna 1688 Portendickiin linnoituksen, joka hylättiin vuonna 1691. Hollantilaiset rakensivat vuosina 1721–1724 kaksi linnoitusta, jotka ranskalaiset tuhosivat. Ranska ja Britannia kilpailivat alueella vuoteen 1857, jolloin Portendick vaihdettiin Gambiajoella sijainneeseen Albrédan kauppa-asemaan. Juomaveden puute ja rannikon lisääntynyt kuivuus lopetti arabikumin kaupan 1800-luvun puolivälissä, ja Portendick jäi autioksi.

## Lähteet
William Sansom

**William Sansom** (1912 Lontoo, Britannia – 1976 Lontoo, Britannia) oli brittiläinen kirjailija. Ennen kirjailijanuraa hän työskenteli pankki- ja mainosalalla. Hän aloitti kirjoittajana tekemällä elokuvakäsikirjoituksia. Hän kirjoitti sittemmin romaaneja ja myöhemmin matkakirjoja, joissa hän on kuvannut myös Suomea.

## Suomennetut teokset
* *Viattomat kasvot* (*The Face of Innocence*), suom. Martta Eskelinen, Helsinki: Otava 1953 Otavan kirjakerho, 1953, 5
* *Tyttö ikkunassa* (*The Loving Eye*), suom. Pekka Alakoski, Helsinki: Otava 1958 Otavan kirjakerho, 1953, 10

## Lähteet
Sandra Arenas

**Sandra Lorena Arenas** (s. 17. syyskuuta 1993) on kolumbialainen yleisurheilija, joka kilpailee kävelyssä. Hän saavutti vuodelle 2021 siirretyissä Tokion olympialaisissa hopeaa 20 kilometrin kävelyssä ajalla 1.29.37. Hän sijoittui MM-kilpailuissa viidenneksi sekä Lontoossa 2017 silloisella ennätyksellään 1.28.10 että Dohassa 2019 ajalla 1.34.16. Hän voitti kultaa 20&nbsp;000 metrillä Etelä-Amerikan mestaruuskilpailuissa 2013 ja 2015, 10&nbsp;000 metrillä Ibero-Amerikan mestaruuskilpailuissa 2018 ja 20 kilometrillä Pan-Amerikan kisoissa 2019. Hän saavutti pronssia 10&nbsp;000 metrillä alle 20-vuotiaiden MM-kilpailuissa 2012.

Arenas sijoittui Pariisin olympialaisissa 2024 neljänneksi 20 kilometrin kävelyssä Kolumbian ennätysajalla 1.27.03. Hän käveli Kolumbian ennätyksen 35 kilometrin kävelyssä 2.44.17 maaliskuussa 2025.

## Lähteet
Helen Pluckrose

**Helen Pluckrose** on brittiläinen kirjailija ja kulttuurikeskustelija, joka tunnetaan sosiaaliseen oikeudenmukaisuusteoriaan kohdistetusta kritiikistä ja liberaalin etiikan puolustamisesta. Pluckrose on suorittanut maisterintutkinnon Lontoossa varhaismodernista kirjallisuudesta aiheenaan keskiajan naiset.

## "Sokal toiseen potenssiin" -juttu
Yhdessä James A. Lindsayn  ja Peter Boghossianin kanssa Pluckrose osallistui 2017–2018 hankkeeseen, jossa ryhmä lähetti joukon tekaistuja "tieteellisiä" artikkeleita vertaisarvioituihin tiedelehtiin, joiden alana oli kulttuurin, sukupuolen, rodun ja queer-aiheiden tutkimus. Ryhmä kertoi, että heidän tavoitteensa oli osoittaa postmodernin kriittisen teorian valtaamien akateemisten lehtien alhainen tieteellinen taso. Ryhmää arvosteltiin 'huijauksesta' ja 'koordinoidusta oikeistolaisesta hyökkäyksestä'. Ryhmä kuitenkin luonnehti itseään vasemmalle kallellaan oleviksi liberaaleiksi. Kirjoittajat saivat useita artikkeleita julkaistuksi ennen kuin huijaus paljastui sosiaalisen median kautta. Siellä herätti huomiota artikkeli, joka käsitteli koirien tekemiä raiskauksia.  Tapaukseen viitataan "Sokal toiseen potenssiin" juttuna, jolloin viitataan vuoden 1996 tapahtuneeseen vastaavaan Alan Sokalin toteuttamaan hankkeeseen.

## Cynical Theories
Vuonna 2020 Pluckrose julkaisi yhdessä James Lindsayn kanssa teoksen *[[Cynical Theories|Cynical Theories: How Universities Made Everything About Race, Gender, and Identity—and Why This Harms Everybody.]]* Teos käsittelee postmodernia sosiaalisen oikeudenmukaisuuden teoriaa ja sen poliittisia tavoitteita. Tekijät ilmoittavat edustavansa  "Teorian" liberaalia kritiikkiä, sillä arvostelun kohde ei heidän mielestään edistä oikeudenmukaisuutta ja tasa-arvoa.

## Lähteet
* 

### Viitteet
Jurij Vega

**Jurij Bartolomej Vega** (23. maaliskuuta 1754 Zagorica pri Dolskem, Itävallan keisarikunta – 26. syyskuuta 1802 Nußdorf, Itävallan keisarikunta) oli slovenialainen matemaatikko, fyysikko ja tykistöupseeri. Hän on tunnettu muun  muassa julkaisemistaan logaritmitaulukoista.

## Lähteet

## Aiheesta muualla
Taru Palsa

**Taru-Leena Palsa** (o.s. **Häyrinen**, s. 10. lokakuuta 1988 Säynätsalo) on suomalainen kestävyysjuoksija. Hän edustaa Helsingin Kisa-Veikkoja ja häntä valmentaa Lauri Palsa. Vuosina 2018–2021 hän edusti Mikkelin Kilpa-Veikkoja.

Palsa on saavuttanut sisäratojen SM-kilpailuissa 3&nbsp;000&nbsp;metrin juoksussa hopeaa 2021 ja pronssia 2023. Kalevan kisoissa hän on saavuttanut 10&nbsp;000&nbsp;metrillä hopeaa 2024 ja ollut 5&nbsp;000&nbsp;metrillä parhaimmillaan neljäs 2020. Puolimaratonin SM-kilpailuissa hän sai SM-pronssia 2025. Maastojuoksun SM-kilpailuissa hän voitti 10 kilometrillä kultaa 2024 ja pitkän matkan joukkuekilpailussa hän on saavuttanut hopeaa 2022 ja pronssia 2023 sekä sekajoukkuekilpailussa hopeaa 2025. Viestijuoksun SM-kilpailuissa hän on saanut 4&nbsp;×&nbsp;1&nbsp;500&nbsp;metrin sekaviestissä pronssia 2025.

Palsa edusti Suomea Ruotsi-ottelussa ensimmäisen kerran vuonna 2024 sijoittuen 10&nbsp;000 metrillä kuudenneksi. Hänet valittiin otteluedustajaksi Nina Chydeniuksen jouduttua jättämään ottelun väliin. Maastojuoksun Pohjoismaiden mestaruuskilpailuissa Palsa oli 12:s yhdeksän kilometrin matkalla vuonna 2023.

Koulutukseltaan Palsa on fysioterapeutti.

## Henkilökohtaiset ennätykset
; Ulkoradat

; Sisäradat

## Lähteet
Janne Tukiainen

**Janne Tukiainen** (s. 23. kesäkuuta 1976 Helsinki) on suomalainen taloustieteilijä ja taloustieteen professori Turun yliopistossa Turun kauppakorkeakoulussa.

Tukiainen on toiminut taloustieteen professorina Turun yliopistossa syyskuusta 2019. Aiemmin hän on toiminut muun muassa vierailevana professorina London School of Economicsissa ja vanhempana tutkijana Valtion taloudellisessa tutkimuskeskuksessa.

Tukiainen on koulutukseltaan valtiotieteen tohtori Helsingin yliopistosta 2009.

## Lähteet
Gimhaen kansainvälinen lentoasema

**Gimhaen kansainvälinen lentoasema** ()  on kansainvälinen lentoasema Busanissa Yeongnamin alueella Etelä-Koreassa. Se sijaitsee lähellä Gimhaen kaupunkia. Lentoasema on Air Busanin päälentoasema sekä Korean Airin ja Asiana Airlinesin solmukohtia. Se valmistui vuonna 1976. Lentoasema koostuu kahdesta terminaalista. Kotimaan terminaali valmistui vuonna 1983 ja kansainvälinen terminaali vuonna 2007. Lentoasemalla on kaksi kiitotietä, joista pidempi on 3&nbsp;200 metriä pitkä ja 60 metriä leveä.

Vuonna 2019 lentoaseman kautta kulki 16,9 miljoonaa matkustajaa. Vuonna 2022 matkustajia oli 10,0 miljoonaa.

## Lähteet

## Aiheesta muualla

*Gimhaen kansainvälisen lentoaseman virallinen verkkosivusto
Torkkola

**Torkkola** on kylä Vaasassa Vähänkyrön suuralueella Pohjanmaan maakunnassa. Torkkola sijaitsee Kyrönjoen rannalla seututien 717 varrella Merikaarrosta noin neljä kilometriä itään. Kylä sijaitsee Merikaarron ja Vähänkyrön kirkonkylän välissä, molempiin kyliin on Torkkolasta lähes sama etäisyys. Vaasan keskustaan kylästä on noin 25 kilometriä.

Vielä vuonna 2017 Torkkola muodosti yhden Vaasan taajamista, jolloin sen asukasluku oli 200, eli taajaman muodostamiseksi tarvittava vähimmäismäärä. Seuraavana vuonna Torkkola ei enää muodostanut omaa taajamaansa. Myöskään vuonna 2019 Torkkola ei ollut taajama.

Torkkolassa sijaitsee EPV Tuulivoima Oy:n tuulivoimapuisto, joka vihittiin käyttöön toukokuussa 2015. Puistossa on 16 tuulivoimalaa, jotka tuottavat energiaa noin kymmenentuhannen omakotitalon tarpeiden verran. 

## Lähteet
Arthémise Goertz

**Arthémise Goertz Roome** (1903 New Orleans, Louisiana, Yhdysvallat – 2000) oli yhdysvaltalainen kirjailija.

Goertz oli syntyjään New Orleansista mutta asui myöhemmin naimisiin mentyään lähellä Mandervillessa, jossa pariskunnan kotitalo Arthemise Goertz Roome House osoitteessa 300 Carroll Street on yhä jäljellä. Hän valmistui hyvin arvosanoin Tulanen yliopistosta. Toisen maailmansodan aikana hän jäi äitinsä kanssa matkustellessaan sotavangiksi Tokioon.

Teoksessa *New Heaven, New Earth* (1953) Goertz kuvaa vuosisadanvaihteen Mandevillea ja sen aristokratiaa sekä kesän päätteeksi puhjennutta hurrikaania, joka aiheuttaa paljon tuhoa.

## Teokset
* *South of the Border*, 1940
* *The Moon is Mine*
* *Give Us Our Dream*
* *New Heaven, New Earth*, 1953

## Suomennetut teokset
* *Tahdon kuun taivaalta* (*The Moon is Mine*), suom. Martta Eskelinen, Helsinki: Otava 1951 Sarja: Otavan kirjakerho: 1950, 7
* *Anna meille unelmamme* (*Give Us Our Dream*), suom. Martta Eskelinen, Helsinki: Otava 1949 Sarja: Otavan kirjakerho: 1948, 7

## Lähteet
LaVonna Martin

**LaVonna Martin-Floréal** (o.s. **Martin**. s. 18. marraskuuta 1966 Dayton, Ohio) on yhdysvaltalainen pika-aitajuoksun olympiamitalisti. Hän edusti aktiiviurallaan Reebok Running Clubia.

Martin voitti 100 metrin aitajuoksussa kultaa Indianapolisin Pan-Amerikan kisoissa 1987 ajalla 12,81. Saman vuoden Rooman MM-kilpailuissa hän sijoittui kahdeksanneksi. Hän karsiutui välierissä Soulin olympialaisissa 1988. Hän oli kolmas Hyvän tahdon kisoissa 1990.

Martin saavutti 100 metrin aitajuoksussa hopeaa Barcelonan olympialaisissa 1992 ennätysajallaan 12,69. Toronton sisäratojen MM-kilpailuissa 1993 hän saavutti 60 metrin aitajuoksussa hopeaa ajalla 7,99.

Martin voitti Yhdysvaltojen-mestaruuden ulkoradoilla 100 metrin aidoissa 1987 ja 1990 sekä sisäradoilla 55 metrin aitajuoksussa 1990. NCAA:n mestaruuden hän voitti sisäradoilla 55 metrin aitajuoksussa ja ulkoradoilla 100 metrin aidoissa 1987.

## Lähteet